English: Thank you again, Cabinet Secretary, for your second statement on this. I think that proves to us as Members just how seriously you, in fact, are taking this. Obviously, it was a great disappointment when it was discovered that a deal teal was found at the RSPB Conwy reserve. I have to tell you that, on Twitter last night, the manager of the reserve, Julian, was concerned that this will cause people not to visit. So, it's how we get that positive message out there that at least it has been identified, and it's going in as part of your biosecurity. On my Twitter feed, I made the announcement that you were making a statement today, and they will be looking out for that. So, anything you can do, working with local authorities, to highlight the fact that it is still safe for visitors to attend. Moving on, you mentioned the smallholding in Carmarthenshire, and that was just a handful of birds, really. I just wanted to ask, on that particular example, had they already registered the fact that they were keeping that poultry, or were they in fact on any register. The reason why I ask this: I actually know quite a few people who keep poultry - low numbers, but they just do not see the necessity. They tend to imagine that it's the bigger poultry farmers, and those who keep animals free range. I just wondered are you working with local authorities so that they can perhaps, on the ground, be more aware. Also, certainly in my part of north Wales, there are numerous hobbyists and visitor attractions keeping tropical bird aviaries, birds of prey and of course domestic poultry, and it's very difficult to mesh off in order to feed birds and everything, in terms of those kinds of birds, without wild birds coming down to visit and, actually, very close contact. It's how can you actually make people very aware of the dangers posed by avian flu and the need for all outdoor poultry owners to come forward, join the register and keep them indoors. Perhaps your department could use social media more and then we, as Members, can look out for it and tweet it, because I think it's a message we need to get out. Clearly the onus is as much on these bird owners as large-scale poultry farmers, who may be finding it difficult, as you rightly pointed out, to adhere to the requirements of the prevention zone. How can you ensure that they are also taking the necessary precautions in terms of sanitation, disinfection and registration? The H5N8 strain is highly pathogenic and given its potential to spread can cross-contaminate or mutate, and we obviously cannot afford to underestimate the potential dangers. How are you seeking to prevent any cross-contamination when contact between humans and infected birds is inevitable, because clearly people are feeding them not realising that at the time? I've done quite a lot of work on this previously, and I am in fact a bird owner myself and I know that if I actually contract flu, it depends which flu it is, but you have to be very careful, because you can cross-infect. Finally, you state that the level of risk of avian influenza may increase over the coming weeks. The World Organisation for Animal Health suggests vaccination should this situation become more problematic. I just wondered, in terms of resource, how you're able to look at that, if - and I'm only saying 'if' because obviously there's a cost with that. But more so, what about the fact that, in our local authorities across Wales, a lot of our regulatory and public protection departments have lost budget and they've lost many of their important officers? How do you think, given that this is a situation that could - ? We know it's on the increase. How do you think you are placed - your department, and indeed our local authority departments - in actually dealing with this in terms of where we can all have full confidence?
Welsh: Diolch i chi unwaith eto, Ysgrifennydd y Cabinet, am eich ail ddatganiad ynglŷn â hyn. Rwy'n credu bod hynny yn profi i ni fel Aelodau pa mor o ddifrif yr ydych chi'n ystyried hyn, mewn gwirionedd. Yn amlwg, roedd yn siom fawr pan ddaethpwyd o hyd i gorhwyad wedi marw yng ngwarchodfa RSPB Conwy. Mae'n rhaid i mi ddweud wrthych chi, ar Twitter neithiwr, bod rheolwr y warchodfa, Julian, yn pryderu y bydd hyn yn achosi pobl i beidio ag ymweld. Felly, mae'n ymwneud â sut yr ydym ni'n lledaenu'r neges gadarnhaol honno o leiaf bod hyn wedi'i nodi, a'i fod yn rhan o'ch bioddiogelwch. Ar fy ffrwd Twitter, cyhoeddais eich bod chi'n gwneud datganiad heddiw, a byddan nhw'n cadw llygad am hynny. Felly, unrhyw beth y gallwch chi ei wneud, gan weithio gydag awdurdodau lleol, er mwyn tynnu sylw at y ffaith ei bod yn dal i fod yn ddiogel i ymwelwyr fynd yno. Gan symud ymlaen, fe wnaethoch chi sôn am y tyddyn yn Sir Gaerfyrddin, a dim ond llond llaw o adar oedd hynny, mewn gwirionedd. Rwyf eisiau gofyn, ynglŷn â'r enghraifft benodol honno, a oedden nhw wedi eisoes wedi cofrestru'r ffaith eu bod nhw'n cadw dofednod, neu a oedden nhw mewn gwirionedd ar unrhyw gofrestr. Y rheswm pam rwy'n gofyn hyn: rwy'n adnabod eithaf tipyn o bobl sy'n cadw dofednod mewn gwirionedd - niferoedd isel, ond nid ydyn nhw'n gweld yr angen. Maen nhw'n tueddu i ddychmygu mai dim ond y ffermydd dofednod mwy, a'r rhai sy'n cadw anifeiliaid maes sydd angen cofrestru. Roeddwn i'n meddwl tybed a ydych chi'n gweithio gydag awdurdodau lleol fel y gallan nhw efallai, ar lawr gwlad, fod yn fwy ymwybodol. Hefyd, yn sicr yn fy ardal i yn y gogledd, ceir nifer o hobiwyr ac atyniadau ymwelwyr sy'n cadw tai adar trofannol, adar ysglyfaethus ac wrth gwrs dofednod domestig, ac mae'n anodd iawn gosod rhwyll er mwyn bwydo adar a phopeth arall, o ran y mathau hynny o adar, heb i adar gwyllt ddod i ymweld ac, mewn gwirionedd, cael cysylltiad agos iawn. Mae'n ymwneud â sut y gallwch chi mewn gwirionedd wneud pobl yn ymwybodol iawn o'r peryglon sydd ynghlwm wrth ffliw adar a'r angen i holl berchnogion dofednod yn yr awyr agored gamu ymlaen, ymuno â'r gofrestr a'u cadw dan do. Efallai y gallai eich adran chi ddefnyddio mwy ar y cyfryngau cymdeithasol ac yna gallwn ni, fel Aelodau, gadw llygad am y neges a'i thrydaru, oherwydd rwy'n credu ei bod hi'n neges y mae angen i ni ei lledaenu. Yn amlwg mae cymaint o gyfrifoldeb ar y perchnogion adar hyn ag sydd ar ffermwyr dofednod ar raddfa fawr, a allai fod yn ei chael hi'n anodd, fel y nodwyd gennych yn hollol gywir, cadw at ofynion y parth atal. Sut y gallwch chi sicrhau eu bod hwythau hefyd yn cymryd y rhagofalon angenrheidiol o ran glanweithdra, diheintio a chofrestru? Mae'r straen H5N8 yn un pathogenig iawn ac o ystyried ei botensial i ledaenu, trawsheintio neu newid, ac mae'n amlwg na allwn ni fforddio peidio â sylweddoli y ceir peryglon posibl. Sut yr ydych chi'n ceisio atal unrhyw trawsheintio pan fo cyswllt rhwng pobl ac adar heintiedig yn anochel, oherwydd yn amlwg mae pobl yn eu bwydo nhw heb sylweddoli hynny ar y pryd? Rwyf wedi gwneud cryn dipyn o waith ar hyn o'r blaen, ac rwyf mewn gwirionedd yn berchen ar aderyn fy hun a gwn os byddaf mewn gwirionedd yn dal y ffliw, mae'n dibynnu pa ffliw ydyw, ond mae'n rhaid i chi fod yn ofalus iawn, oherwydd gallwch chi drawsheintio. Yn olaf, rydych chi'n nodi y gall lefel y risg o ffliw adar gynyddu dros yr wythnosau nesaf. Mae Sefydliad Iechyd Anifeiliad y Byd yn awgrymu brechu pe byddai'r sefyllfa hon yn dod yn fwy o broblem. Roeddwn i'n meddwl tybed, o ran adnoddau, sut y byddwch chi'n gallu ystyried hynny, os - ac rwyf ond yn dweud 'os' oherwydd yn amlwg mae yna gost ynghlwm â hynny. Ond yn fwy felly, beth am y ffaith, yn ein hawdurdodau lleol ar draws Cymru, fod llawer o'n hadrannau rheoleiddio a diogelu'r cyhoedd wedi colli cyllideb ac wedi colli llawer o'u swyddogion pwysig? Sut yn eich barn chi, o ystyried bod hon yn sefyllfa a allai - ? Gwyddom ei fod ar gynnydd. Beth yw eich barn chi ynglŷn â'ch sefyllfa chi - eich adran, ac mewn gwirionedd eich adrannau awdurdodau lleol i allu ymdrin mewn gwirionedd â hyn o ran sut y gall pob un ohonom fod â hyder llawn?